b'\n_START_ARTICLE_\n\xc3\x86gte mus\n_START_SECTION_\nUdseende\n_START_PARAGRAPH_\nDe \xc3\xa6gte mus er sm\xc3\xa5 dyr, op til rottest\xc3\xb8rrelse, der er ret ens af udseende. Snuden er spids, \xc3\xb8rerne er store og normalt let synlige, og overl\xc3\xa6ben er kl\xc3\xb8vet i et haresk\xc3\xa5r. Halen er lang, sk\xc3\xa6lkl\xc3\xa6dt og med spredte, korte h\xc3\xa5r. P\xc3\xa5 forpoten findes fire t\xc3\xa6er og p\xc3\xa5 bagpoten fem t\xc3\xa6er._NEWLINE_I tands\xc3\xa6ttet findes i alt fire fort\xc3\xa6nder, der er rod\xc3\xa5bne, det vil sige at de er uden rod og kan vokse i hele dyrets levetid. I hver k\xc3\xa6behalvdel sidder desuden tre kindt\xc3\xa6nder med r\xc3\xb8dder. De er lavkronede og knudrede.'